קלאודיניו (כדורגלן)

קלאודיו לואיס רודריגז פאריס לאונל (בפורטוגזית: Cláudio Luiz Rodrigues Parise Leonel; נולד ב-28 בינואר 1997), הידוע בכינויו קלאודיניו (Claudinho), הוא כדורגלן ברזילאי-רוסי שמשחק כקשר התקפי או חלוץ בזניט סנקט פטרבורג מליגת העל הרוסית בכדורגל.

== קריירת מועדונים ==
=== קריירה מוקדמת ===
קלאודיניו נולד בסאו ויסנטה, סאו פאולו והצטרף לקבוצת סנטוס בשנת 2003, כשהוא בן שש. ביולי 2015, לאחר שהרשים בקבוצה עד גיל 17, הוא חתם על חוזה מקצועי עם קורינתיאנס וזומן לסגל הנבחרת עד גיל 20.<ref></ref>

=== קורינתיאנס ===
קלאודיניו היה חלק מהסגל שזכה באליפות 2015, אף על פי שמעולם לא שיחק ורק נכלל בסגל כמחליף אך נשאר על הספסל. לאחר הפסד בגמר עד גיל 20 לפלמנגו בגמר גביע סאו פאולו לנוער ב-2016,<ref></ref> ערך את הופעת הבכורה המקצוענית שלו ב-19 במרץ של אותה שנה, כשעלה כמחליף במחצית השנייה בניצחון 4–0 באליפות סאו פאולו נגד ליננס בארנה קורינתיאנס.<ref></ref>

==== השאלה לברגנטינו וסנטו אנדרה ====
ב-3 ביוני 2016, קלאודיניו הושאל לקבוצה מסריה ב' ברגנטינו למשך שארית העונה.<ref></ref> הוא שיחק 18 משחקים, בעונה שהסתיימה בירידת ליגה למועדון.

קלאודיניו בילה את עונת 2017 בהשאלה בסנטו אנדרה וכבש ארבעה שערים במהלך האליפות; השער הראשון שלו הגיע ב-12 בפברואר, כשהוא כבש את השני בניצחון חוץ 2:0 מול מועדון האב שלו קורינתיאנס.<ref></ref>

=== פונטה פרטה ===
ב-18 במאי 2017 חתם קלאודיניו על חוזה לשנתיים וחצי עם פונטה פרטה, כשהמועדון רוכש 50% מחוזהו.<ref></ref> כעבור עשרה ימים הוא ערך את הופעת הבכורה שלו במועדון, כשהחליף את לינס לימה דה בריטו בתיקו 2:2 בחוץ מול אתלטיקו מיניירו.

==== השאלה לרד בול ברזיל ואואסטה ====
ב-9 בינואר 2018 הושאל קלאודיניו לרד בול ברזיל<ref></ref> שם הופיע באופן קבוע אך כבש שער אחד בלבד. ב-11 באפריל, הוא עבר למועדון אואסטה,<ref></ref> אך קיצר את השאלתו באוגוסט כדי לחזור לרד בול.<ref></ref>

=== רד בול ברגנטינו ===
ב-24 באפריל 2019, לאחר מיזוג רד בול ברזיל עם ברגנטינו ליצירת מועדון רד בול, חודשה ההשאלה של קלאודיניו עד סוף 2020.<ref></ref> הוא הפך לשחקן מפתח במועדון וכבש עשרה שערים בעונה שבה המועדון השיג עלייה עם זכייה באליפות סרייה ב'; בספטמבר המועדון רכש את 50% מזכויותיו הפדרטיביות השייכות לפונטה פרטה והוא חתם על חוזה עד 2023.<ref></ref>

קלאודיניו נכלל בהרכב קבוע בעונת 2020 וכבש את שערו הראשון בסרייה א' ב-9 באוגוסט, והשיג שער שוויון ברגע האחרון בתיקו 1:1 בחוץ מול מועדון סנטוס.<ref></ref> ב-6 בינואר שלאחר מכן, לאחר שהרשים בליגה, הוא האריך את החוזה שלו עד שנת 2024.<ref></ref> בעונת 2020 סיים את העונה כמלך השערים בליגה הברזילאית עם 18 שערים.

=== זניט סנקט פטרבורג ===
קלאודיניו במדי זניט, אוגוסט 2021.
בקיץ 2021, אחרי שנודע על התעניינות בו ממספר מועדונים באירופה ובייחוד מועדון זניט סנקט פטרבורג, הוא חתם במועדון הרוסי לחוזה עד 2026 תמורת 12 מיליון יורו.<ref></ref> הוא ערך את הופעת הבכורה שלו בליגת העל הרוסית בכדורגל בשוויון 1-1 מול אופה ב-21 באוגוסט 2021. במשחק הבכורה שלו, הברזילאי שיחק באגף השמאלי במערך 4-4-2. את הופעת הבכורה במדי זניט בליגת האלופות ערך במשחק המחזור הראשון מול צ'לסי ב-14 בספטמבר 2021. את שער הבכורה במדי זניט הבקיע במחזור השמיני בליגה בניצחון קבוצתו 3:1 על רובין קאזאן ב-20 בספטמבר 2021. את שער הבכורה בליגת האלופות הבקיע ב־29 בספטמבר 2021 בניצחון הבייתי בגזפרום ארנה 4:0 על מאלמו והבקיע גם בשוויון 3:3 מול אלופת אירופה המכהנת צ'לסי, במחזור האחרון של שלב הבתים בליגת האלופות, במשחק שבו גם בישל שער. בפברואר 2023 קיבל אזרחות רוסית.

== קריירה בנבחרת ==
קלאודיניו במדי הנבחרת האולימפית של ברזיל, 2021.
ב-17 ביוני 2021, קלאודיניו נכלל בסגל נבחרת ברזיל לאולימפיאדת הקיץ 2020 בטוקיו, יפן, שבו הנבחרת זכתה במדליית זהב אחרי ניצחון על ספרד בגמר טורניר הכדורגל.<ref></ref> באוגוסט 2021, זומן לסגל נבחרת ברזיל לקראת משחקי מוקדמות מונדיאל 2022, כאשר נבחרתו הבטיחה העפלה למונדיאל 2022 מהמקום הראשון בבית המוקדמות.

==קישורים חיצוניים==

* [https://fc-zenit.ru/zenit/players/klaudino/ פרופיל], באתר זניט סנקט פטרבורג

==הערות שוליים==

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:חלוצי כדורגל ברזילאים
קטגוריה:כדורגלני קורינתיאנס
קטגוריה:כדורגלני זניט סנקט פטרבורג
קטגוריה:אלופים אולימפיים ברזילאים: כדורגל
קטגוריה:כדורגלנים ברזילאים באולימפיאדת טוקיו (2020)
קטגוריה:ברזילאים שנולדו ב-1997